CELEX: 62019TN0384
Language: et
Date: 2019-06-20 00:00:00
Title: kohtuasi T-384/19: 20. juunil 2019 esitatud hagi — parlament versus Axa Assurances Luxembourg jt

26.8.2019   
            
            
               ET
            
            
               Euroopa Liidu Teataja
            
            
               C 288/53
            
         
      20. juunil 2019 esitatud hagi — parlament versus Axa Assurances Luxembourg jt
      (kohtuasi T-384/19)
      (2019/C 288/67)
      Kohtumenetluse keel: prantsuse
      
         Pooled
      
      
         Hageja: Euroopa Parlament (esindajad: E. Paladini ja B. Schäfer ning advokaadid C. Point ja P. Hédouin)
      
         Kostjad: Axa Assurances Luxembourg SA (Luxembourg, Luksemburg), Bâloise Assurances Luxembourg SA (Bertrange, Luksemburg), La Luxembourgeoise SA (Leudelange, Luksemburg), Delta Lloyd Schadenverzekering NV (Amsterdam, Madalmaad)
      
         Nõuded
      
      Hageja palub Üldkohtul:
      
                  —
               
               
                  tuvastada, et tugeva vihmasaju ajal 27. ja 30. mail 2016 ehitusobjektile Ida „Konrad Adenauer“ põhjustatud veekahjustused on kaetud kindlustuslepinguga „Kõik ehitusobjekti riskid“, millele kostjad on alla kirjutanud;
               
            
                  —
               
               
                  sellest tulenevalt mõista kostjatelt Euroopa Parlamendi kasuks välja nõutud kulud ehk 779 902,87 eurot ning täpsemalt:
                  
                              —
                           
                           
                              mõista AXA Assurances Luxembourg SA-lt välja 50 % eespool nimetatud summast ehk 389 951,44 eurot;
                           
                        
                              —
                           
                           
                              mõista Bâloise Assurances Luxembourg SA-lt välja 20 % eespool nimetatud summast ehk 155 980,57 eurot;
                           
                        
                              —
                           
                           
                              mõista La Luxembourgeoise SA-lt välja 20 % eespool nimetatud summast ehk 155 980,57 eurot;
                           
                        
                              —
                           
                           
                              mõista Delta Lloyd Schadeverzekering NV-lt välja 10 % eespool nimetatud summast ehk 77 990,29 eurot;
                           
                        
                              —
                           
                           
                              ja nendega kaasnevad intressid makse hilinemise eest alates 22. detsembrist 2017, mille määr võrdub Euroopa Keskpangas toimunud hiliseima põhilise refinantseerimistoimingu puhul kohaldatud intressimäära ja kaheksa protsendipunkti summaga;
                           
                        
            
                  —
               
               
                  teise võimalusena, juhul kui esimese ja teise väiteosaga ei nõustuta, mõista kostjatelt solidaarselt välja hüvitis kahju eest, mis põhjustati kindlustuslepingu „Kõik ehitusobjekti riskid“ artiklist I.13.2 tulenevate kohustuste täimata jätmisega, ehk 779 902,87 eurot;
               
            
                  —
               
               
                  mõista kostjatelt parlamendi kasuks välja eksperdikulud 16 636,00 eurot ning täpsemalt:
                  
                              —
                           
                           
                              mõista AXA Assurances Luxembourg SA-lt välja 50 % eespool nimetatud summast ehk 8 318,00 eurot;
                           
                        
                              —
                           
                           
                              mõista Bâloise Assurances Luxembourg SA-lt välja 20 % eespool nimetatud summast ehk 3 327,20 eurot;
                           
                        
                              —
                           
                           
                              mõista La Luxembourgeoise SA-lt välja 20 % eespool nimetatud summast ehk 3 327,20 eurot;
                           
                        
                              —
                           
                           
                              mõista Delta Lloyd Schadeverzekering NV-lt välja 10 % eespool nimetatud summast ehk 1 663,60 eurot;
                           
                        
                              —
                           
                           
                              ja nendega kaasnevad intressid makse hilinemise eest alates 22. detsembrist 2017, mille määr võrdub Euroopa Keskpangas toimunud hiliseima põhilise refinantseerimistoimingu puhul kohaldatud intressimäära ja kaheksa protsendipunkti summaga;
                           
                        
            
                  —
               
               
                  mõista kohtukulud välja kostjatelt.
               
            
         Väited ja peamised argumendid
      
      Hagi põhjenduseks esitab hageja peamiselt ühe väite, mis tugineb tema õigusel kindlustuskattele mais 2016 toimunud kindlustusjuhtumi puhul. Oma väite põhjenduseks väidab hageja, et kindlustuskaitset välistavad sätted, millele kostjad tuginevad, on tulemusetud. Selles osas esitab ta alljärgnevad argumendid.
      
                  —
               
               
                  Kostjad tõlgendasid vääralt üleujutust puudutav kindlustuskaitset välistavat klauslit. Lepingu kontekstist ja sätetest ilmneb, et mõiste „üleujutus“ all mõeldakse looduskatastroofi ning mitte vee sissevoolu sellisesse kohta, mis tavaliselt on kuiv.
               
            
                  —
               
               
                  Kõiki looduskatastroofe puudutav kindlustuskaitset välistav klausel ei ole kohaldatav. Looduskatastroofid on lepingus ammendavalt loetletud ja tugevad vihmasajud — nagu mais 2016 — ei kuulu selle mõiste alla.
               
            
                  —
               
               
                  Kostjad tõlgendasid vääralt kanalisatsiooni ebapiisavust puudutavat kindlustuskaitset välistavat klauslit. Lepingu sätetes viidatakse kanalisatsiooni ebapiisavusele avalike vee äravoolu süsteemide ebapiisava läbilaskevõime tähenduses.
               
            
                  —
               
               
                  Tavaliselt ennustatavat või vältimatut või inseneritava nõuete eiramisest tingitud kahju puudutav kindlustuskaitset välistav klausel on tühine või käesolevas asjas igal juhul kohaldamatu.
               
            
                  —
               
               
                  Kindlustuskaitset välistav klausel, millele kostjad tuginevad, ei vasta Luksemburgi õiguses kehtestatud tingimusele, et kindlustuskaitse alt välja jäävad raske eksimuse juhtumid tuleb lepingus määratleda sõnaselgelt ja piiritletult.
               
            
                  —
               
               
                  Faktilised asjaolud, mis kinnitaksid niisuguse klausli kohaldatavust, ei ole piisavad ei kahju vältimatuse ega kindlustatute poolt inseneritava nõuete eiramise tõendamiseks.
               
            Teise võimalusena esitatud nõude põhjenduseks esitab hageja ühe väite, mis tugineb lepingus sätestatud menetluskohustuste rikkumisele, tulenevalt eksperditoimingute ante tempore katkestamisest.